

**Мұнай-газ саласы инвесторларының мәселелері жөніндегі ведомствоаралық кеңес құру туралы**

***Күшін жойған***

Қазақстан Республикасы Премьер-Министрінің 2021 жылғы 27 қазандағы № 175-ө өкімі. Күші жойылды - Қазақстан Республикасы Үкіметінің 2022 жылғы 29 сәуірдегі № 268 қаулысымен

      Ескерту. Күші жойылды - ҚР Үкіметінің 29.04.2022 № 268 қаулысымен.

      "Қазақстан Республикасының Үкіметі туралы" 1995 жылғы 18 желтоқсандағы Қазакстан Республикасы Конституциялық заңының 19-бабы 1-тармағының 8) тармакшасына сәйкес:

      1. Мұнай-газ саласы инвесторларының мәселелері женіндегі ведомствоаралық кеңес (бұдан әрі - Кеңес) құрылсын.

      2. Қоса беріліп отырған:

      1) Кеңестің құрамы;

      2) Кеңес туралы ереже бекітілсін.

|  |  |
| --- | --- |
| *Премьер-Министр* | *А. Мамин* |

|  |  |
| --- | --- |
|  | Қазақстан Республикасы Премьер-Министрінің 2021 жылғы 27 қазандағы № 175-ө өкімімен бекітілген |

**Мұнай-газ саласы инвесторларының мәселелері жөніндегі ведомствоаралық кеңес туралы ереже**

**1-тарау. Жалпы ережелер**

      1. Мұнай-газ саласы инвесторларының мәселелері женіндегі ведомствоаралық кеңес (бұдан әрі - Кеңес) Қазақстан Республикасында қолайлы инвестициялық ахуал жасау мақсатында құрылады.

      2. Кеңес Қазақстан Республикасы Үкіметінің жанындағы консультациялық-кеңесші орган болып табылады.

      3. Кеңес өз кызметінде Қазақстан Республикасының Конституциясын, Қазақстан Республикасының заңдарын және Қазақстан Республикасының өзге де нормативтік құқықтық актілерін, сондай-ақ осы Ережені басшылыққа алады.

      4. Кеңес отырыстары қажеттілігіне қарай, бірақ тоқсанына бір реттен сиретпей өткізіледі және бейнеконференцбайланыс режимінде ұйымдастырылуы мүмкін.

      5. Қазақстан Республикасының Энергетика министрлігі Кеңестің жұмыс органы болып табылады.

**2-тарау. Кенестің негізгі міндеті**

      6. Кеңестің негізгі міндеті:

      1) мұнай-газ саласындағы инвестициялық ахуалды жақсарту;

      2) мұнай-газ саласындағы инвесторлардың қызметі;

      3) инвесторлардың проблемалық мәселелерін Қазақстан Республикасы Президентінің жанындағы Мұнай-газ кеңесінің қарауына шығару;

      4) инвесторлардың өтініштерін қарау;

      5) мұнай-газ саласын дамыту, мұнай-газ саласындағы заңнаманы жетілдіру мәселелері бойынша ұсыныстар мен ұсынымдарды тұжырымдау болып табылады.

**3-тарау. Кенес жұмысының ұйымдастырылуы және тәртібі**

      7. Кеңес жұмысының ұйымдастырылуы және тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультациялық-кеңесші органдар мен жұмыс топтарын құру тәртібі, қызметі мен таратылуы туралы нұсқаулыққа сәйкес жүзеге асырылады.

|  |  |
| --- | --- |
|  | Қазақстан Республикасы Премьер-Министрінің 2021 жылғы 27 қазандағы № 175-ө өкімімен бекітілген |

**Мұнай-газ саласы инвесторларының мәселелері жөніндегі ведомствоаралық кеңестің құрамы**

      Қазақстан Республикасының Энергетика министрі, төраға

      Қазақстан Республикасының Энергетика вице-министрі, төрағаның орынбасары

      Қазақстан Республикасының Энергетика министрлігі Халықаралық ынтымақтастық департаментінің директоры, хатшы

      Қазақстан Республикасының Индустрия және инфрақұрылымдық даму вице-министрі

      Қазақстан Республикасының Ұлттық экономика вице-министрі Қазақстан Республикасының Қаржы вице-министрі

      Қазақстан Республикасының Экология, геология және табиғи ресурстар вице-министрі

      Қазақстан Республикасының Сыртқы істер министрлігі Инвестициялар комитетінің төрағасы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК